Тақырыбы: **«Мен - өз Отанымның патриотымын»
Мақсаты:**Оқушыларды отанды сүюге, құрметтеп қастерлеуге, өз елін, тегін тарихын білуге тәрбиелеу. Таным белсенділіктерін, қызығушылықтарын дамыту.
 Оқушыларға патриоттық, эстетикалық, адамгершілік тәрбие беру, өз ой - пікірін білдіре алатын оқушыларды тәрбиелеу.
**Мұғалім:**Сәлеметсіздерме,ұстаздар және оқушылар! Жақсы тәрбиелі, өз елін отанын сүю үшін адамның бойында жақсы қасиеттер болу керек.

Ашық тәрбие сағатымызды, Қазақстан Республикасының ән ұранымен бастайық.

**Ән ұран орындалады**:

**Мұғалім:**

 - Отан – әр адамның жүрегіне жылы тиер қасиетті сөз. Отан – сенің туған елің, туған жерің, дос – жарандарың, туған туысқаның. Отан - бұл өзіңнің тұратын, өмір сүретін, қызмет ететін жерің. Отан адам үшін біреу ғана. Отанды анаға теңейді. Себебі, Отан сендерді анаңдай қорғайды, көмектеседі, күш береді. Біз Отанымызды, елімізді сүйеміз.
**Оқушы:**

- Ал ондай болса,балардың бүгін дайындап келген әдемі өлең шумақтарымызды тыңдап өтейік.
**Жансезім,Інжу,Иманғали,Бибімариям,Нұрислам,Айару,Алинұр**

**Топтық жұмыс жасау.**

**3 Топ жұмыстарын қорғайды**

1 топ- Сөз жұмбақ шешу «Астана» қаласынына сөздер құрайды

2 топ- «Постер әдісімен» суреттерді өз еліне тиісті жапыстырып,қорғайды

3 топ- Патриот дегеніміз не? деген сұраққа «Ассоциация» әдісімен қорғайды

**Қыздар биі: «Қамажай биі»**

Мұғалім: — Ия, балалар, елін, жерін сүйетін азамат болып шығу үшін қандай бала болуымыз керек?

Оқушылар:
 -Өз елінің тарихын, салт - дәстүрін құрметтейтін білімді, өнерлі, ақылды, еңбексүйгіш бала болуымыз керек. Әр адам өз еліне өзінше еңбек етіп өз үлесін қосу керек.
- Сондай - ақ жазғы Бразилия мемлекетінде болған спорт жарысында біздің отандастарымыз 17 медаль алып келді. Яғни бұл спортшыларымызды нағыз патриот деуге бола ма? Неге?
 -Біздің Отанымыз – Қазақстан Республикасы. Сан ғасырлар бойы ата - бабаларымыз жерін жаудан қорғап, бүгінгі ұрпақ, бізге жеткізді. Қазақстан жер көлемі бойынша 9 орында тұр. Қазақстанда үлкен қалалар көп. Олар: Алматы, Астана, Қарағанды, Шымкент, Көкшетау, Қостанай, Ақтау, Павлодар, Ақтөбе, Тараз, Қызылорда, Өскемен, Семей, Талдықорған. Бұлар – әдемі қалалар.
Қазақта аты аңызға айналған Қазыбек би, Әйтеке би, Төле би сияқты би - шешендер өте көп.
Мемлекеттік тіл - қазақ тілі. Қазақ тілін білу - әрбір қазақстандық азаматтың борышы.
 Сондай - ақ мемлекетіміздің өз Ата заңы бар. 1993 жылы 28 қаңтарда ҚР тұңғыш Конституциясы қабылданды. 1995 жылы 30 тамызда еліміздің жаңа конститутциясы қабылданды. Адамның өмірін, денсаулығын, тыныштығын мемлекетіміздің Ата заңы қорғайды.
1992 жылы ҚР мемлекеттік рәміздері қабылданды. Олар: ту, елтаңба, гимн.
Қазақстан Республикасының мемлекеттік Туы.
**Ермекбай Айару:**

Көк аспандай көкпеңбек,
Қазақстан жалауы.
Көк емес ол тектен - тек,
Елдің ашық қабағы.

**Ойын: «Танып біл» ойыны**

**Мақсаты:** Балалар қазақтың ою-өрнегін,қамшысын,үкісін,ақ жаулықты орамалының,тақиясын, көк жалаудың біз үшін қасиетті зат,киелі екенін түсіндіру,сезіндіру.

Балардың көзін жұмып,қолдарына аталған заттарды бір-бірлеп ұстатып сипап-сезу арқылы атату,не үшін қоланатынын сұрау.

**Ұлдар биі: «Қаражорға» биі** Қазақстан Республикасының мемлекеттік Елтаңбасында көгілдір түс аясында шаңырақ бейнеленген. Шаңырақты айнала күн сәулесіндей тарап, уықтар шаншылған. Бес жұлдыз, қанатты тұлпар бейнеленген. Бидай сабақтары тоқшылық, молшылықты білдіреді.

**Мирас**Елтаңбасы елімнің,
Неткен әйбәт, әдемі
Тұнығындай көңілдің
Ортада аспан әлемі.
Кез - келген мемлекеттік рәміздердің ең маңыздысы - Гимн. Гимн мемлекеттік ән. Ол халықты әйгілі етеді. Оның сөздерінде халықтың мыңдаған жылғы тарихы, бүгінгі өмірі мен келешек арманы айтылған.

Олай болса, оқушылардың бүгінгі тәрбие сағатынан алған әсерлері,не түсінгендері туралы еркін ойларын жеткізе білулерін сұрау.

 Балалар еркін түрде жауап берді.Нағыз отанын сүйе білетін адам,жауапкершілігі мол,өзге елді құрметтейтін,иманды,білімді,жан-жақты болу керек деп ойларын жеткізді.

Жарайсыңдар, балалар!
**Бәрі: Мен боламын еңбекқор,
Болашағы елімнің!
Ән «Көк тудың желбірегені» орындалды.**Оқушылар көк жалаушаларын жоғары көтеріп ,әнді шырқады.

**Қортынды:** — Міне, балалар, бүгін өздеріңді Тәуелсіз еліміздің болашағы екендеріңді, яғни, нағыз азамат екендіктеріңді көрсете білдіңдер. Белгілі ақын атамыз

**Жұбан Молдағалиев** ағамыздың өлеңімен аяқтасақ деп жатырмыз.....
Өткеніңді еске алсаң,
Өскеніңнің белгісі.
Өткеніңді ұмытсаң,
Өшкеніңнің белгісі,
— деген екен. Сондықтан, халқымыздың бүгінгі уақытқа дейінгі жеткен жетістіктері өздеріңе аманат. Сондай - ақ, еліміздің егемендігін танытатын ресми ерекшелік белгілері: Ана тіліміз, Елтаңбамыз, Туымыз, Ата заңымыз, Әнұранымызды бойындағы бойтұмарындай сақтап қана қоймай, қашанда еліміздің, жеріміздің еркіндігін сақтар мықты ұрпақ, мықты азамат болатындарыңа сенімім мол.

 Болашағымыз жарқын,ел қорғайтын ,өз отанының патриоттары көбейе берсін, деген ізгі тілек білдіреміз. Қош сау болыңыздар!



